CELEX: 62008CN0336
Language: fi
Date: 2008-07-18 00:00:00
Title: Asia C-336/08: Ennakkoratkaisupyyntö, jonka Landessozialgericht Berlin-Brandenburg (Saksa) on esittänyt 18.7.2008 — Christel Reinke v. AOK Berlin

11.10.2008   
            
            
               FI
            
            
               Euroopan unionin virallinen lehti
            
            
               C 260/7
            
         Ennakkoratkaisupyyntö, jonka Landessozialgericht Berlin-Brandenburg (Saksa) on esittänyt 18.7.2008 — Christel Reinke v. AOK Berlin
   (Asia C-336/08)
   (2008/C 260/10)
   Oikeudenkäyntikieli: saksa
   Ennakkoratkaisua pyytänyt tuomioistuin
   Landessozialgericht Berlin-Brandenburg
   Pääasian asianosaiset
   
      Kantaja: Christel Reinke
   
      Vastaaja: AOK Berlin
   Ennakkoratkaisukysymykset
   
               1)
            
            
               Kattaako asetuksen N:o 574/72 (1) 34 artiklan 4 ja 5 kohdan mukainen oikeus kustannuksista suoritettavaan korvaukseen myös kustannukset, joita aiheutuu asetuksen N:o 1408/71 31 artiklan mukaisiin etuuksiin oikeutetulle eläkeläiselle oleskelupaikan yksityisklinikalla annetusta kiireellisestä hoidosta, jos toimivaltainen sairaala on evännyt luontoisetuutena annettavan hoidon ylikuormituksen vuoksi?
            
         
               2)
            
            
               Voidaanko kustannuksista suoritettavaa korvausta rajoittaa asetuksen (EY) N:o 574/72 34 artiklan 4 kohdan mukaisiin korvausmääriin, jos toimivaltainen laitos ei maksa sairaaloiden luontoisetuuksia yleisesti ja abstraktisti korvausmäärien mukaan, vaan niistä määrätään erikseen tapauskohtaisella sopimuksella, eikä luontoisetuutta ole myöskään kansallisen oikeuden mukaan rajoitettu hoitoon tietyissä sairaaloissa?
            
         
               3)
            
            
               Onko kansallinen oikeussääntö, jonka mukaan hoidosta toisessa EU-maassa sijaitsevassa yksityissairaalassa aiheutuneiden kustannusten korvaaminen on mahdotonta myös silloin, kun kyseessä on kiireellinen hoito, yhteensopiva EY 49 ja EY 50 artiklan sekä EY 18 artiklan kanssa?
            
         
      (1)  Sosiaaliturvajärjestelmien soveltamisesta yhteisön alueella liikkuviin palkattuihin työntekijöihin ja heidän perheenjäseniinsä annetun asetuksen (ETY) N:o 1408/71 täytäntöönpanomenettelystä 21.3.1972 annettu neuvoston asetus (ETY) N:o 574/72 (EYVL L 74, s. 1).